alexandrainst/scandi-wiki huggingface dataset:
Sør-Korea under Sommer-OL 2012

Sør-Korea deltok i Sommer-OL 2012 i London, Storbritannia, som ble arrangert i perioden 27. juli – 12. august 2012. Tohundreførtiåtte utøvere, ethundretrettifem menn og ethundretretten kvinner deltok i tjueto sporter. Det var sekstende gangen Sør-Korea deltok i et sommer-OL, de har deltatt i samtlige sommer-OL siden 1948 i London unntatt 1980 i Moskva. De ble femte beste nasjon med tretten gull-, åtte sølv- og sju bronsemedaljer. Håndballspilleren Yoon Kyung-shin var landets flaggbærer under åpningsseremonien.

Medaljer

Medaljevinnerne

Bordtennis

Sør-Korea er kvalifisert (per 26. desember 2010) med to menn og to kvinner.

Menn
 Joo Se-hyuk
 Oh Sang-eun

Kvinner
 Kim Kyung-ah
 Park Mi-young

Håndball

Sør-Korea har kvalifisert seg til håndballturneringene ved å vinne Asian Olympic Qualification Tournament.
 Sør-Koreas herrelandslag i håndball
 Sør-Koreas kvinnelandslag i håndball

Landhockey

Sør-Korea har kvalifisert seg til landhockeyturneringen for kvinner ved å vinne landhockeyturneringen i Asialekene 2010.
 Sør-Koreas kvinnelandslag i landhockey

Eksterne lenker 
 

Nasjoner under Sommer-OL 2012
Sør-Korea under de olympiske leker
2012 i Sør-Korea
Batman: The Killing Joke

Batman: The Killing Joke er et tegneseriealbum skrevet av Alan Moore, og tegnet av Brian Bolland, utgitt av DC Comics i 1988.

En norsk utgave med tittelen Batman: Det glade vanvidd ble utgitt av Semic i 1989. Historien fokuserer på forholdet mellom superhelten Batman og hans erkefiende Jokeren med vekt på skjebnefellesskapet og de psykologiske likhetene mellom dem. Fortellingen er delcis en gjenfortelling og utdypning av Jokerens opprinnelseshistorie og dels et kidnappingsdrama, der Batman tar på seg å redde politimester Gordons datter. 

Fortellerteknisk er The Killing Joke å regne som en videreføring av Watchmen, som Moore fullførte året før. Historien har en stram struktur og kjennetegnes særlig av de visuelt eller verbalt sammenføyede sceneovergangene, den symmetriske oppbygningen, de visuelle gjennomgangsmotivene og den bevisste farveleggingen (av John Higgins). Albumet ble en kritisk og kommersiell suksess, og både Moore og Bolland ble belønnet med flere priser (både Harvey- og Eisnerprisen). Den norske utgaven fikk Sproingprisen for 1989.

Handling 
Mannen som senere skal bli Jokeren arbeider som ingeniør som slutter i jobben i et kjemisk selskap for å begynne som standup-komiker. Men denne planen mislykkes snart. Desperat etter å forsørge sin gravide kone, går mannen med på å lede to kriminelle skurker gjennom det kjemiske anlegget hvor han tidligere hadde jobbet, slik at de kan rane bedriften som ligger rett ved siden av det kjemiske anlegget. Men kort tid senere informerer politiet ham om at både hans kone og ufødte barn har omkommet i en ulykke. Rammet av sorg forsøker ingeniøren å trekke seg fra planen, men de kriminelle tvinger ham til å holde på forpliktelsene sine.

Men inne på det kjemiske anlegget møter de sikkerhetspersonell, og det oppstår en skuddveksling. De de to forbryterne blir snart drept. Ingeniøren blir deretter konfrontert av Batman. Livredd hopper mannen inn i det kjemiske anleggets avfall. Han klarer deretter å stikke av gjennom et rør, og havner rett utenfor anlegget. Mannen oppdager til sin skrekk at alle kjemikaliene fra anlegger har bleket huden hans kritthvit permanent, farget leppene hans røde, og farget håret hans helt grønt. Hans nye vansirede ansikt, sammen med tapet av familien hans, driver mannen til galskap. Dette markerer begynnelsen på Jokeren.

En dag reiser Batman til Arkham Asylum, for å snakke med Jokeren om å avslutte deres årelange feide. Men der oppdager han at Jokeren allerede har stukket av fra mentalsykehuset. Jokeren skyter deretter Barbara Gordon, og kidnapper faren hennes: politi-kommissær James W. Gordon. Barbara blir permanent lam og havner i rullestol etter denne konfrontasjonen. Jokeren tar Gordon med til en nedslitt fornøyelsespark hvor han plasserer Gordon i et bur. Batman lokaliserer endelig kommissær Gordon til fornøyelsesparken. Jokeren forsøker å overtale sin erkefiende om at samfunnet er en vits som det ikke er verdt å slåss for, og det tar bare én dårlig dag å drive en vanlig mann til vanvidd.

Kilder 
http://www.hahnlibrary.net/comics/awards/eisner89.php
http://www.harveyawards.org/ 

Tegneserieutgivelser
Batman
Sør-Elvåga

Sør-Elvåga er et vann i Østmarka på grensa mellom Oslo og Lørenskog kommuner. Vannet gir drikkeforsyninger til deler av det sørøstre Oslo. 

Etter oppdemmingen av Nord-Elvåga med 9 meter i 1964, ble Sør-Elvåga hengende sammen med Nord-Elvåga og hevet 4 meter. Det oppdemte vannmagasinet inngår i drikkevannsforsyningen til Oslo. Det er derfor ikke tillatt å bade i denne delen av Elvåga. 

Vannet er regulert 14 meter. Grensen mellom Oslo og Akershus går midt langs Nord- og Sør-Elvåga. Vannet har avløpet gjennom Ellingsrudelva via Fjellhammarelva til Nitelva ved Lillestrøm. 

Etter oppdemmingen er største dybde i Sør-Elvåga 23 meter. Vannet med strandlinje ble ekspropriert i 1947 for å bidra til Oslos vannforsyning. Noe bebyggelse rundt vannet ble revet før oppdemming og tomtene står dels under vann.

Navnet kommer trolig av «el» i betydning kald byge eller vind (terrengformasjonen leder kald trekk fra nord), og våg i betydningen vik. «Elivågar» i Edda antas å være Elvåga og var ifølge Hymeskvadet og Vaftrudnismål to kalde innsjøer på grensen mellom jotnenes og menneskenes land.

Se også 
 Liste over innsjøer i Oslo

Referanser

Eksterne lenker 
 Skiforeningen, Markadatabasen om Sør-Elvåga

Østmarka
Innsjøer i Oslo
Innsjøer i Lørenskog
Drikkevannsreservoarer i Norge
Ryan Pini

Ryan Pini (født 10. desember 1981 i Port Moresby) er en papuansk svømmer, som spesialiserer seg i disiplinene butterfly, fri og ryggsvømming.

Pini har ingen større internasjonale resultater, og fikk sin olympiske debut da han representerte Papua Ny-Guinea under Sommer-OL 2004, der han ble slått ut første heat, selv om han kom på andreplass. Han representerte også Papua Ny-Guinea under Sommer-OL 2008, der han kom på 8.-plass i 100 meter butterfly. I tillegg til å være utøver i OL, har han også deltatt i en rekke VM, blant annet i 2007, da han kom til semifinalen i 100 meter butterfly.

Eksterne lenker 
 

Papuanske svømmere
Deltakere for Papua Ny-Guinea under Sommer-OL 2004
Svømmere under Sommer-OL 2004
Deltakere for Papua Ny-Guinea under Sommer-OL 2008
Svømmere under Sommer-OL 2008
Deltakere for Papua Ny-Guinea under Sommer-OL 2012
Svømmere under Sommer-OL 2012
Deltakere for Papua Ny-Guinea under Sommer-OL 2016
Svømmere under Sommer-OL 2016
Personer fra Port Moresby
Fødsler i 1981
Særemne

Særemne er en stor og krevende norskoppgave som alle 3. trinns elever ved videregående skole og 10. trinns elever ved ungdomsskole i Norge får utdelt i løpet av skoleåret.

Oppgaven varierer fra skole til skole, men går i utgangspunktet ut på å lese og analysere diverse bøker og levere inn en lang rapport / muntlig fremføring. I dag har særemne nytt navn, «Fordypningsoppgave».

Videregående opplæring i Norge
Erwin Sellering

Erwin Sellering (født 18. oktober 1949 i Sprockhövel, Nordrhein-Westfalen, Tyskland) er en tysk politiker, fra SPD.  Han var fra 6. oktober 2008 til 4. juli 2017 ministerpresident i delstaten Mecklenburg-Vorpommern. Fra 2006 var han delstatens sosial- og helseminister og 2000-2006 justisminister.

Sellering er  jurist fra universitetene i Heidelberg, Bochum og Münster. I 1981 ble han utnevnt til dommer i Gelsenkirchen, og fra 1994 var han ledende dommer i Greifswald. I 1996 ble han visepresident i domstolen samme sted.

Han ble medlem av SPD i 1994, og ble i 1996 medlem av ledelsen av partiet i Mecklenburg-Vorpommern; siden 2003 nestleder. Han ble valgt som leder av partiet i hele delstaten i 2007 og dessuten i Vorpommern. Han ble valgt til landdagen første gang i 2002. To år tidligere ble han utnevnt til justisminister  i Harald Ringstorffs regjering. Ringstorff annonserte sin avgang som ministerpresident i august 2008, og i oktober ble Sellering med 40 av 45 stemmer i landdagen valgt til ny regjeringssjef.

Referanser

Eksterne lenker 
 

SPD-politikere
Fødsler i 1949
Liliana Cavani

Liliana Cavani (født 12. januar 1937 i Carpi i Modena) er en italiensk filmregissør og manusforfatter, best kjent for filmen Nattportieren fra 1974.

Hun var medlem av juryen under filmfestivalen i Berlin i 1979.

Filmografi 
 Galiliei (1968) 
 I Cannibali (1970) 
 Pasienten (1971) 
 Nattportieren (1974) 
 Milarepa (1974) 
 Storhet og galskap (1977) 
 La pelle (1981) 
 Bak dørene (1982) 
 Berlin-Affæren (1985) 
 Frans av Assissi (1989) 
 Dove siete? Io sono qui (1993) 
 Ripley's Game (2002)

Referanser

Eksterne lenker 
 

Italienske regissører
Fødsler i 1937
Gabriella Fagundez

Gabriella Fagundez (født 11. oktober 1985 i Landskrona ) er en svensk svømmer, som spesialiserer seg i disiplinen fristil.

Fagundez har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hennes beste resultat en finale, og 8.-plass i 4 x 200 meter fristil sammen med Petra Granlund, Josefin Lillhage og Ida Marko-Varga. I tillegg til å være utøver i OL, har hun også deltatt i en rekke VM, blant annet i 2009, der hun ble nr. 22.

Eksterne lenker 
 

Svenske svømmere
EM-sølvmedaljevinnere i svømmesport for Sverige
EM-bronsemedaljevinnere i svømmesport for Sverige
Deltakere for Sverige under Sommer-OL 2008
Svømmere under Sommer-OL 2008
Deltakere for Sverige under Sommer-OL 2012
Svømmere under Sommer-OL 2012
Personer fra Landskrona
Fødsler i 1985
Deltakere for Sverige under EM i svømmesport 2010
Deltakere for Sverige under EM i svømmesport 2004
Deltakere for Sverige under VM i svømmesport 2009
Hanna Westrin

Hanna Westrin (født 25. november 1991 i Sundsvall) er en svensk svømmer, som spesialiserer seg i disiplinen brystsvømming.

Westrin har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 21 i 100 meter bryst. I tillegg til å være utøver i OL, har hun også deltatt i EM, og ble tatt ut til EM 2006 som 14-åring. Året etter, i 2007 fikk hun sin hittil eneste mesterskapsmedalje da hun tok sølv i 4 x 50 meter medley, i Debrecen.

Eksterne lenker 
 

Svenske svømmere
EM-sølvmedaljevinnere i svømmesport for Sverige
Deltakere for Sverige under Sommer-OL 2008
Svømmere under Sommer-OL 2008
Personer fra Sundsvall
Fødsler i 1991
Finnmark Arbeiderparti

Finnmark Arbeiderparti, stiftet i 1912, er en fylkesavdeling av Arbeiderpartiet.

Finnmark Arbeiderparti er det største politiske partiet i Finnmark og fikk ved fylkestingsvalget i 2011 39,6 % av stemmene og 15 av de 33 representantene i Finnmark fylkesting. Dette er en tilbakegang på to representanter i forhold til forrige periode.

Leder i Finnmark Arbeiderparti er Ingalill Olsen.

Historie
Finnmark Arbeiderparti ble opprett i 1912, da som Øst-Finnmark Arbeiderparti. Vest-Finnmark Arbeiderparti ble trolig stiftet noen år senere.

Stortingsrepresentanter for Finnmark Arbeiderparti 2013-2017
 Helga Pedersen, Tana (Kommunal- og forvaltningskomiteen)
 Kåre Simensen, Alta (Utenriks- og forsvarskomiteen)

Eksterne lenker 
 Finnmark Arbeiderparti
 AUF i Finnmark

Arbeiderpartiets fylkesorganisasjoner
Politiske partier etablert i 1912
Mari Eriksmoen

Mari Eriksmoen (født 10. januar 1983) er en norsk sopran og operasanger med et repertoar som omfatter roller for koloratursopraner, så vel som lyriske sopraner. 

Eriksmoen er utdannet ved Norges musikkhøgskole i Oslo, Conservatoire national supérieur de musique et de danse i Paris og Operaakademiet i København. Eriksmoen debuterte i 2006 og har hatt engasjementer i både Norden og Europa. I oktober 2010 fikk hun gode kritikker for rollen som Zerbinetta i Ariadne auf Naxos av Richard Strauss ved Theater an der Wien. 

I 2005 vant hun kammermusikkprisen i International Lied Competition for Youth i Tyskland og i 2009 mottok hun De unges Lindemannpris. Eriksmoen ble i 2011 tildelt Statoils talentstipend.

Utgivelser

 Mari Eriksmoen og Bergen filharmoniske orkester: Britten: Les Illuminations, Quatre Chansons françaises, Canteloube: Chants d’Auvergne. (Chandos, 2021).

Referanser

Eksterne lenker 
 
 
 
 
 Mari Eriksmoen hos Sceneweb

Norske operasangere
Sopraner
Anna-Karin Kammerling

Anna-Karin Kammerling (født 19. oktober 1980 i Malmö) er en svensk svømmer, som spesialiserer seg i disiplinene butterfly og fristil.

Kammerling fikk sin olympiske debut da hun representerte Sverige under Sommer-OL 2000, der hun tok bronse på 4 x 100 meter fri. Hun repsresenterte også Sverige under Sommer-OL 2004 og Sverige under Sommer-OL 2008 der hennes beste individulle resultat er en 22.-plass fra 50 meter fristil i Beijing. I tillegg til å være utøver i OL, har hun også deltatt i en rekke VM og EM blant annet, og har tilsammen fem gull, fem sølv og fem bronser fra VM. Hun har også hatt verdensrekorden på 50 meter butterfly to ganger.

Eksterne lenker 
 

Svenske svømmere
Olympiske bronsemedaljevinnere for Sverige
Verdensmestere i svømmesport for Sverige
Europamestere i svømmesport for Sverige
Medaljevinnere under Sommer-OL 2000
Deltakere for Sverige under Sommer-OL 2000
Svømmere under Sommer-OL 2000
Deltakere for Sverige under Sommer-OL 2004
Svømmere under Sommer-OL 2004
Deltakere for Sverige under Sommer-OL 2008
Svømmere under Sommer-OL 2008
Tidligere verdensrekordholdere i svømming
Personer fra Malmö
Deltakere for Sverige under EM i svømmesport 1999
Deltakere for Sverige under EM i svømmesport 2000
Deltakere for Sverige under EM i svømmesport 2002
Deltakere for Sverige under EM i svømmesport 2006
Olympiske medaljevinnere i svømming
Deltakere for Sverige under VM i svømmesport 2001
Deltakere for Sverige under VM i svømmesport 2003
Deltakere for Sverige under VM i svømmesport 2005
Deltakere for Sverige under Kortbane-VM i svømming 2004
Aksel Torvik Knutsen

Aksel Torvik Knutsen (født 8. juni 1993) er en norsk skuespiller. Han er født og oppvokst i Oslo og var elev ved Fagerborg videregående skole. 

Knutsen opptrådte første gang på TV i rollen som «Robert» i NRKs dramaserie Johnny og Johanna, og hadde senere gjesteopptredener i  Barnas supershow på NRK Super.

Eksterne lenker 
 

Norske skuespillere
Personer fra Oslo
Trek-Segafredo

Trek-Segafredo  er et profesjonelt sykkellag fra USA.

Laget ble dannet før 2011-sesongen som Leopard Trek, med brødrene Schleck og en del andre tidligere Team Saxo Bank-ryttere og ansatte i sentrale roller. Laget fikk en tøff start da Wouter Weylandt døde i en utforkjøring på 3. etappe av Giro d'Italia 2011, deres første Grand Tour. 

Etter 2011-sesongen overtok de sponsorene RadioShack og Nissan, samt en del av rytterne fra Team RadioShack. 

Etter 2013-sesongen byttet laget navn til Trek Factory Racing.

2023

Ryttere

Seire

Eksterne lenker
 

Sykkellag
Idrettslag etablert i 2011
Landeveissykling
Sykling i 2011
Julius Körner

Julius Körner (født 22. desember 1870, død 19. november 1954) var en tysk roer som deltok i de olympiske leker 1900 i Paris.

Körner vant en olympisk bronsemedalje i roing under Sommer-OL 1900 i Paris. Han var med på båten, med roere fra roklubben R.C. Favorite Hammonia Hamburg, som kom på tredjeplass i den første finalen i firer med styrmann bak to franske båter. De andre roerne var Wilhelm Carstens, Adolf Möller, Hugo Rüster og Egmont Zahn,  som var styrmann.

OL-medaljer 
  1900  Paris - Bronse i roing, firer med styrmann  Tyskland

Referanser

Eksterne lenker 
 

Tyske roere
Olympiske bronsemedaljevinnere for Tyskland
Medaljevinnere under Sommer-OL 1900
Deltakere for Tyskland under Sommer-OL 1900
Roere under Sommer-OL 1900
Olympiske medaljevinnere i roing
Gurid Almenningen

Gurid Almenningen (født 24. desember 1892 på Voss, død 1. november 1990) var en norsk politiker (Ap).

Hun tok kveldskurs i norsk og regning i 1910 og var elev ved Voss folkehøgskule 1911–1912. Hun var ansatt i Voss bokhandel 1915–1916, drev egen mote- og broderiforretning på Voss 1916–1920, var hjemmeværende husmor fra 1920 og noterte butikkpriser på Voss for Statistisk sentralbyrå 1962–1966.

Almenningen var med på å stifte Voss Arbeiderkvinnelag i 1924, og var styremedlem 1924–1932 og formann 1933–1951. Hun var også styremedlem i Hordaland Arbeiderparti 1933–1940 og 1945–1949. Hun var medlem av Voss kommunestyre 1947–1951 og innehadde en rekke offentlige verv i kommunen. Almenningen var 2. vararepresentant til Stortinget fra Hordaland 1950–1953 og 1. vararepresentant 1954–1957, og møtte fast for Jakob Martin Pettersen 1953–1955. På Stortinget møtte hun samtidig som Sjur Lindebrække (H), som Almenningen var barnepike for i ungdommen, og skal da ha uttalt: «Vær snill med han Sjur. Han var slik en god gutt!»

Hun ble tildelt Kongens fortjenstmedalje i sølv i 1969.

Referanser

Eksterne lenker 
 

Vararepresentanter til Stortinget
Kongens fortjenstmedalje i sølv
Personer fra Voss kommune
Vassbotnbrua

Vassbotnbrua er to parallelle motorveibruer på E18 sør i Vestfold. Betongkassebruene over Kjoseveien er 305 meter lange, 60 meter høye og har til sammen fire kjørefelt.

Referanser

Broer på E18 (Norge)
Veibroer i Vestfold og Telemark
Broer åpnet i 2012
Veier i Larvik
Tramteatrets krøniker

Tramteatrets krøniker er en samleplate med Tramteatret, utgitt i 1995. Albumet inneholder også noen sketsjer med Randi & Ronni.

Sporliste

 «Serum Serum» (Arne Garvang/Terje Nordby), ((Her kommer) Pelle Parafins Bøljeband/Serum Serum)
 «Randi og Ronnis brekk»
 «Det lærer du ikke» (Anders Rogg/T. Nordby), (Pelle Parafins Bøljeband)
 «Randi tenker»
 «Aviser er no' herk» (A. Garvang/T. Nordby), (Pelle Parafins Bøljeband)
 «Gjøk til besvær»
 «Nye bøljer» (A. Garvang/T. Nordby), (Pelle Parafins Bøljeband)
 «Memories (R&R)»
 «Motorvei» (A. Rogg/T. Nordby), (Pelle Parafins Bøljeband)
 «Iddiot»
 «Frisco» (A. Rogg/T. Nordby), (Back to the 80’s)
 «Bekjennelse (R&R)»
 «Frida Frosk» (A. Garvang/T. Nordby), (Pelle Parafins Bøljeband)
 «Love Story (R&R)»
 «Oj vad det viftar» (A. Rogg/T. Nordby), (Back to the 80’s)
 «Lille Kåre» (John Nyutstumo/A. Rogg), (Tramteatret)
 «Fisherman's Friend» (Souza/Tramteatret)
 «Huskatteblues» (T. Nordby), (Deep Sea Thriller …og enda mer)
 «Engangssang» (A. Garvang/T. Nordby), (Tramteatret)
 «Det enkleste er pistol» (T. Nordby), (Tramteatret)
 «Æ og du» (Kine Hellebust/Ted Ström), (Back to the 80’s)

Eksterne lenker
 Tramteatrets krøniker

Musikkalbum fra 1995
Tramteatret-album
Norske samlealbum
Eva Berglund

Eva Berglund (født 14. februar 1984 i Jönköping) er en svensk langdistansesvømmer, som spesialiserer seg i disiplinen maratonsvømming (5 og 10 kilometer åpent vann).

Berglund har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 18 med tiden 2:01:05 i sitt eneste løp, 10 kilometer, åpent vann. I tillegg til å være utøver i OL, har hun også deltatt i en rekke andre mesterskap, blant annet EM i 2006 da hun ble nummer 11 på 5 kilometer. Hun bor og trener i Frankrike, og har dermed deltatt i flere franske nasjonalmesterskap.

Eksterne lenker 
 

Svenske svømmere
Deltakere for Sverige under Sommer-OL 2008
Svømmere under Sommer-OL 2008
Personer fra Jönköping
Fødsler i 1984
Søren Kragh-Jacobsen

Søren Kragh-Jacobsen (født 2. mars 1947 i København) er en dansk musiker og film- og reklamefilmregissør. Han ansees for å ha «oppdaget» en lang rekke danske filmstjerner, eksempelvis Iben Hjejle, Nikolaj Lie Kaas og Thomas Villum Jensen. 

Han fikk sitt internasjonale gjennombrudd med dogmefilmen Mifunes siste sang i 1997. Filmen vant sølvbjørnen på Filmfestivalen i Berlin samme år, samt en rekke andre internasjonale priser. Blant andre filmpriser han har vunnet er tre Bodil-priser og én Emmy-pris.

Filmografi

Spillefilm 
 Vil du se min smukke navle? (1978)
 Gummi-Tarzan (1981)
 Isfugle (1983)
 Skyggen af Emma (1988)
 Guldregn (1988) (også regissert tv-serien med samme tittel (1986))
 Gutta fra St.Petri (1991)
 Øen i Fuglegaden (1997) (eng. tittel: The Island on Bird Street)
 Mifunes sidste sang (1999)
 Skagerrak (2003)
 Det som ingen ved (2008)

Han har dessuten skrevet manuskriptet til filmen
 Min farmors hus (1984)

Tv-filmer og -serier 
 Livet er en god grund (1985).
 Den korsikanske biskop - for svensk tv
 Ørnen ([2005)
 Livvaktene (2008)

Priser og utmerkelser 
Søren Kragh-Jacobsen har vunnet priser ved en rekke anerkjente internasjonale filmfestivaler. Blant de viktigste er: Sølvbjørnen ved Filmfestivalen i Berlin i 1997 for Mifunes siste sang, en Emmy Award for The Island on Bird Street. Han har også mottatt den danske Bodilprisen tre ganger.

Gummi-Tarzan, hvor Kragh-Jacobsen hadde regien, er tatt opp i Danmarks kulturkanons barnekanon.

Referanser

Eksterne lenker 
 

Danske regissører
Vinnere av Sølvbjørnen
Emmy-vinnere
Personer med enkeltverk i den danske kulturkanonen
Personer fra København
Jörgen Persson (bordtennisspiller)

Jörgen Persson (født 22. april 1966 i Halmstad) er en svensk bordtennisspiller. 

Persson har sammen med J-O Waldner dominert svensk herrebordtennis og en del av verdensbordtennisen i over 20 år. Han debuterte på det svenske landslaget i 1983. I dag er han bosatt i Oslo, sammen med sin kone og tre barn. Han er kjent for sin sterke backhand.

Hans største meritter er gull i singel i VM 1991 og sølv i 1989. Han har også flere lag-gull blant annet i 1989. Hans OL-karriere begynte ved Sommer-OL 1988 i Seoul, og har deretter deltatt i samtlige OL frem til Sommer-OL 2008 i Beijing. 

I 2008 representerte han Sverige for sjette gang på rad, der han tapte bronsefinalen mot kinesiske Wang Liqin 0-4, noe som gjorde at Kina vant alle valørene i bordtennis for menn. Han spilte også i lagspillet sammen med Pär Gerell, Jens Lundqvist og Robert Svensson, men røyk ut allerede i gruppespillet bak Kinesisk Taipei og Sør-Korea.
I 2010 meddelte han at han ville sikte på å stille opp i Sommer-OL 2012 i London, noe som i så fall vil bli hans sjuende OL.

Meritter

VM-medaljer 
 1987 – sølv, lag
 1989
 sølv, singel
 gull, lag
 1991 
 gull, singel
 gull, lag
 bronse, dobbel med Erik Lindh
 1993 – gull, lag
 1995 – sølv, lag
 1997 – sølv, dobbel med Jan-Ove Waldner
 2000 – gull, lag
 2001 – bronse, lag

OL-resultat 
Single
 1988 – 7.-plass
 1992 – 5.-plass
 1996 – Ikke plassert
 2000 – 4.-plass
 2004 – 9.-plass
 2008 – 4.-plass

Dobbel
 1988 – 7.-plass
 1992 – Ikke plassert
 1996 – 5.-plass
 2000 – Ikke plassert
 2004 – 5.-plass

Lag
 2008 – Ikke plassert

Eksterne lenker 
 
 Jörgen Perssons hjemmeside 
 Mesterskapsstatistikk

Svenske bordtennisspillere
Verdensmestere i bordtennis
Europamestere i bordtennis
Deltakere for Sverige under Sommer-OL 1988
Bordtennisspillere under Sommer-OL 1988
Deltakere for Sverige under Sommer-OL 1992
Bordtennisspillere under Sommer-OL 1992
Deltakere for Sverige under Sommer-OL 1996
Bordtennisspillere under Sommer-OL 1996
Deltakere for Sverige under Sommer-OL 2000
Bordtennisspillere under Sommer-OL 2000
Deltakere for Sverige under Sommer-OL 2004
Bordtennisspillere under Sommer-OL 2004
Deltakere for Sverige under Sommer-OL 2008
Bordtennisspillere under Sommer-OL 2008
Deltakere for Sverige under Sommer-OL 2012
Bordtennisspillere under Sommer-OL 2012
Personer fra Halmstad
Hyperborea

I gresk mytologi var hyperboreerne et mytisk folk som levde langt nord for Thrakia. Landet deres, kalt Hyperborea eller Hyperboria — bortenfor Boreas (nordavinden) — var et gudebenådet idealsamfunn, hvor solen skinte hele døgnet, noe som — hvis det eksisterte — antyder en beliggenhet i arktiske strøk. Grekerne trodde Boreas bodde i Thrakia.

Personer fra gresk mytologi
Sanger fra den gang mor var liten 2

Sanger fra den gang mor var liten 2 er det 8. studioalbumet til Wenche Myhre som ble gitt ut i 1976.

Sporliste

Side 1:

 «Du og jeg og vi to»
 «Ta den ring»
 «Amandus dukkemann» (Thorbjørn Egner)
 «Grønnsaksspisevise» (Thorbjørn Egner)
 «Fødselsdagen» (Margrethe Munthe)
 «Eg veit ei lita jente»
 «Gøy på landet»
 «Jeg satte brillene på min nese»
 «Karusellen»
 «Lykkeliten» (Claus Frimann)

Side 2:

 «Klokkene»
 «Tre søte småbarn» (Caroline Schytte Jensen)
 «Spillemannen»
 «Kjære, kom og dans med meg» (Margrethe Munthe)
 «Høyt på et tre en kråke»
 «Der satt to katter på et bord»
 «Bonden og kråka»
 «Der bor en baker»
 «Kjære lille gutten min» (Per Winge)
 «Ingerid Sletten» (Bjørnstjerne Bjørnson)

Wenche Myhre-album
Musikkalbum fra 1976